Alžbeta de Bourbon

Alžbeta de Bourbon (* august 1614, Paríž – † 19. máj 1664, Paríž) bola vnučkou francúzskeho kráľa Henricha IV. a vojvodkyne z Nemours.

 Život 
vľavo|100x100bod
Alžbeta prišla na svet v meste Paríž ako dcéra Césara de Bourbon, vojvody z Vendôme, ktorý bol uznaný syn Henricha IV. Francúzskeho a jeho oficiálnej milenky Gabrielle d'Estrées. Jej matkou bola princezná Františka Lotrinská, dcéra a dedička Filipa Emanuela, vojvody z Mercœur. Ten bol známy ako rival Henricha IV. Jej matka bola z vlastného práva vojvodkyňou z Mercœur a Penthièvre a najväčšou dedičkou tých čias.

Alžbeta, pred sobášom oslovovaná ako Mademoiselle de Vendôme, bola druhé dieťa z troch. Mala dovedna dvoch bratov, frondérov František z Vendôme, vojvoda z Beaufortu, a Ľudovít, vojvoda z Vendôme, ktorého manželkou bola Laura Mancini, neter kardinála Mazarina.

Dňa 11. júla roku 1643 sa v Louvri vydala vo veku dvadsaťdeväťročná za o desať rokov mladšieho Karola Amadea Savojského, vojvodu z Nemours. Mladý princ bol členom vedľajšej vetvy rodu Savojských, ktorá sa usadila vo Francúzsku. Mladý princ bol priamy potomok Filipa II. Savojského, presne ako Alžbeta. Pár priviedol na svet dve dcéry, ktoré sa vydali za dediča savojského a portugalského trónu, a troch synov, ktorí zomreli krátko po narodení.

Roku 1652 bol Alžbetin manžel zabitý jej vlastným bratom Františkom v dueli. Alžbeta ho prežila o dvanásť rokov a zomrela dňa 19. mája roku 1664 vo veku 49 rokov v rodnom Paríži. Podarilo sa jej zaistiť príjem z Nemours pre svoje dve dcéry, lenže tituly však zdedili ďalší členovia rodiny.

 Potomkovia 
Za deväť rokov manželstva Alžbeta porodila šesť detí, z ktorých sa dospelosti dožili iba dve dcéry:

 Mária Johana Savojská (* 11. apríl 1644 – † 15. marec 1724), ⚭ 1663 Karol Emanuel II. Savojský (* 20. jún 1634 – † 12. jún 1675), savojský vojvoda, gróf z Aosty, Genevy, Moriany a Nice, titulárny kráľ Cypru a Jeruzalema
 dcéra
 Mária Františka Izabela Savojská (* 21. jún 1646 – † 27. decembra 1683),
 ⚭ 1666 Alfonz VI. Portugalský (* 21. august 1643 – † 12. september 1683), portugalský kráľ v rokoch 1656 až 1675, sobáš anulovaný už nasledujúceho roku
 ⚭ 1668 Peter II. Portugalský (* 26. apríl 1648 – † 9. december 1706), portugalský regent a kráľ od roku 1675 až do svojej smrti
 Jozef Savojský (*/† 1649)
 František Savojský (*/† 1650)
 Karol Amadeus Savojský (*/† 1651)

 Vývod z predkov 

 Iné projekty 

 Zdroj 

Kategória:Bourbonovci
Kategória:Úmrtia v 1664
Kategória:Úmrtia 19. mája
Kategória:Narodenia v 1614